Държавен вестник, бр. 30, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  30
такива гробове, Високодоговарящата страна, 
на чиято територия се намират гробовете, 
може да предложи съдействие за връщането 
на тленните останки на починалите в страната 
по произход. Ако не бъде прието такова пред­
ложение, Високодоговарящата страна може 
след изтичането на пет години от датата на 
предложението и след надлежно уведомяване 
на страната по произход да приеме мерките, 
определени в собственото є законодателство 
по отношение на гробищата и гробовете.
4. На Високодоговарящата страна, на чиято 
територия се намират гробовете, посочени в 
този член, се разрешава да ексхумира тленни 
останки само:
а) в съответствие с параграф 2, буква „с“ 
и параграф 3, или
b) когато ексхумацията се налага от об­
ществена необходимост, включително при 
наличието на необходимост от медицински 
характер или в интерес на провеждането на 
разследване, като при такива случаи Високо­
договарящата страна зачита по всяко време 
тленните останки и уведомява страната по 
произход за намерението си да ексхумира 
тленните останки, като същевременно посо­
чи и подробности за предвиденото място на 
препогребване.
Ч А С Т  I I I
МЕТОДИ И СРЕДСТВА ЗА ВОДЕНЕ НА 
ВОЙНА 
СТАТУТ НА КОМБАТАНТИТЕ (БОЙЦИТЕ) 
И НА ВОЕННОПЛЕННИЦИТЕ
Р А З Д Е Л  I
МЕТОДИ И СРЕДСТВА ЗА ВОДЕНЕ НА ВОЙНА
Член 35 – Основни правила
1. При всеки въоръжен конфликт правото 
на участващите в конфликта страни да изби­
рат методи или средства за водене на война 
не е неограничено.
2. Забранено е да се използват оръжия, 
снаряди, вещества и методи за водене на 
война, които биха могли да причинят тежки 
поражения или ненужни страдания.
3. Забранено е да се използват методи 
или средства за водене на война, които са 
предназначени да причинят или биха могли 
да причинят обширни, трайни и тежки щети 
на природната среда.
Член 36 – Нови оръжия
При проучването, разработването, усво­
яването или въвеждането на нови оръжия, 
средства или методи за водене на война 
Високодоговарящата страна е задължена да 
определи дали тяхната употреба, при някои 
или при всички обстоятелства, би попаднала 
под забраните на този Протокол или на ня­
коя друга норма на международното право, 
приложима по отношение на Високодогова­
рящата страна.
Член 37 – Забрана за вероломни действия
1. Забранено е да се убива, ранява или 
пленява противник чрез използването на 
вероломство. За вероломни се считат дейст­
вията, насочени към спечелване на доверието 
на противник, за да бъде подведен той да 
повярва, че има право да получи закрила или 
е задължен да предостави закрила съгласно 
нормите на международното право, приложи­
ми при въоръжен конфликт, с намерението 
това доверие да бъде предадено. Примери за 
вероломни действия са:
а) симулиране на намерение за преговори 
под флаг на примирие или симулиране на 
предаване;
b) симулиране на неспособност поради 
нараняване или заболяване;
c) симулиране на притежаването на статут 
на цивилно лице или на некомбатант, и
d) симулиране притежаването на защитен 
статут чрез използване на знаци, емблеми или 
униформи на Организацията на обединените 
нации или на неутрални или други държави, 
които не са страни в конфликта.
2. Военните хитрости не са забранени. 
Такива хитрости са действията, които са 
предназначени да заблудят противника или да 
го подтикнат да действа неразумно, но които 
не нарушават приложимите при въоръжен 
конфликт норми на международното право и 
които не са вероломни, тъй като не целят да 
се измами доверието на противника по от­
ношение на предоставяната закрила съгласно 
тези норми. Примери за военни хитрости са: 
използването на камуфлаж, клопки, мними 
операции и дезинформация.
Член 38 – Признати емблеми
1. Забранено е неправилното използване 
на отличителната емблема червен кръст, 
червен полумесец или червен лъв и слънце 
или на други емблеми, знаци или сигнали, 
предвидени в Конвенциите или в този Про­
токол. Забранено е също така умишлено да 
се злоупотребява при въоръжен конфликт 
с други международно признати защитни 
емблеми, знаци или сигнали, включително 
флага на примирието и защитната емблема 
на културните ценности.
2. Забранено е да се използва отличителната 
емблема на Организацията на обединените 
нации освен в случаите, когато тази употреба 
е била разрешена от Организацията.